ระเบียบคณะกรรมการป้องกันและปราบปรามการทุจริตแห่งชาติระเบียบคณะกรรมการป้องกันและปราบปรามการทุจริตแห่งชาติว่าด้วยการคุ้มครองช่วยเหลือพยานพ.ศ. ๒๕๕๔ โดยที่เป็นการสมควรกำหนดหลักเกณฑ์ วิธีการและเงื่อนไขเกี่ยวกับการคุ้มครองช่วยเหลือพยานในคดีที่เกี่ยวกับการปราบปรามการทุจริตการร่ำรวยผิดปกติ และการตรวจสอบทรัพย์สินและหนี้สินเพื่อให้เกิดประสิทธิภาพและสัมฤทธิ์ผลรวมทั้งเกิดประโยชน์แก่กระบวนการยุติธรรมและบุคคลซึ่งเป็นพยานในคดีตามกฎหมายประกอบรัฐธรรมนูญว่าด้วยการป้องกันและปราบปรามการทุจริตอาศัยอำนาจตามความในมาตรา ๕ และมาตรา ๑๐๗แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ.๒๕๔๒ และมาตรา ๑๐๓/๒ แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริตพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต(ฉบับที่ ๒) พ.ศ. ๒๕๕๔ ประกอบกับมาตรา ๖ แห่งพระราชบัญญัติคุ้มครองพยานในคดีอาญา พ.ศ.๒๕๔๖อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๑ มาตรา ๓๒ มาตรา ๓๕ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย ประธานกรรมการโดยความเห็นชอบของคณะกรรมการป้องกันและปราบปรามการทุจริตแห่งชาติจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการป้องกันและปราบปรามการทุจริตแห่งชาติ ว่าด้วยการคุ้มครองช่วยเหลือพยานพ.ศ. ๒๕๕๔ข้อ ๒[๑]ระเบียบนี้ให้ใช้บังคับเมื่อพ้นกำหนดหกสิบวันนับแต่วันที่ประกาศในราชกิจจานุเบกษา เว้นแต่บทบัญญัติในข้อ๙ และข้อ ๑๐ ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ผู้ร้องขอ หมายความว่าผู้กล่าวหา ผู้เสียหาย ผู้ทำคำร้อง ผู้ร้องทุกข์กล่าวโทษผู้ให้ถ้อยคำหรือผู้ที่แจ้งเบาะแสหรือข้อมูลใดเกี่ยวกับการทุจริตต่อหน้าที่การร่ำรวยผิดปกติ และการตรวจสอบทรัพย์สินและหนี้สินหรือข้อมูลอื่นอันเป็นประโยชน์ต่อการดำเนินการตามกฎหมายประกอบรัฐธรรมนูญว่าด้วยการป้องกันและปราบปรามการทุจริตและกฎหมายอื่นที่เกี่ยวข้องและให้หมายความรวมถึงสามี ภริยา ผู้บุพการี ผู้สืบสันดานของผู้ร้องขอและบุคคลอื่นใดที่มีความสัมพันธ์ใกล้ชิดกับผู้ร้องขอพยาน หมายความว่าผู้ร้องขอที่คณะกรรมการ ป.ป.ช. มีมติให้ความคุ้มครองช่วยเหลือ รวมทั้งบุคคลหรือผู้ถูกกล่าวหาที่อาจถูกกันไว้เป็นพยานตามประกาศคณะกรรมการป้องกันและปราบปรามการทุจริตแห่งชาติว่าด้วยเรื่องหลักเกณฑ์วิธีการและเงื่อนไขในการกันบุคคลหรือผู้ถูกกล่าวหาไว้เป็นพยานโดยไม่ดำเนินคดีสำนักงาน หมายความว่าสำนักงานคณะกรรมการป้องกันและปราบปรามการทุจริตแห่งชาติและสำนักงานคณะกรรมการป้องกันและปราบปรามการทุจริตแห่งชาติประจำจังหวัดด้วยข้อ ๔ การดำเนินการตามระเบียบนี้ให้ดำเนินการเป็นการลับข้อ ๕ ให้ประธานกรรมการป้องกันและปราบปรามการทุจริตแห่งชาติรักษาการตามระเบียบนี้หมวด ๑การร้องขอ ข้อ ๖ การยื่นคำร้องขอคุ้มครองช่วยเหลือพยานสามารถกระทำได้ในกรณี ดังต่อไปนี้(๑)ยื่นคำร้องพร้อมเอกสารหลักฐานด้วยตนเองต่อสำนักงานตามแบบท้ายระเบียบนี้(๒)ยื่นคำร้องต่อหน่วยงานอื่นที่เกี่ยวข้องกับการคุ้มครองช่วยเหลือพยานและให้หน่วยงานดังกล่าวประสานการปฏิบัติงานกับสำนักงาน(๓)กรณีเร่งด่วนและผู้ร้องขอไม่อาจมายื่นคำร้องด้วยตนเองได้ให้ทำเป็นหนังสือหรือจดหมายหรือทางเครื่องมือสื่อสารอื่น ได้แก่ โทรศัพท์ โทรสารหรือจดหมายอิเล็กทรอนิกส์ หรืออาจมอบอำนาจให้บุคคลอื่นดำเนินการแทน ทั้งนี้การร้องขอกรณีดังกล่าวต้องระบุชื่อตัว ชื่อสกุล และที่อยู่ของผู้ร้องขอตลอดจนพฤติการณ์ที่แสดงให้เห็นว่าผู้ร้องขออาจไม่ได้รับความปลอดภัยกับต้องลงลายมือชื่อหรือระบุชื่อผู้ร้องแล้วแต่กรณีในกรณีที่สำนักงานพิจารณาแล้วเห็นเป็นการสมควรให้บุคคลใดได้รับการคุ้มครองช่วยเหลือพยานโดยบุคคลดังกล่าวไม่ได้ร้องขอให้สำนักงานดำเนินการคุ้มครองช่วยเหลือพยานได้แต่ต้องจัดให้บุคคลดังกล่าวให้ความยินยอมโดยเร็วหมวด ๒การพิจารณาคำร้อง ข้อ ๗ เมื่อสำนักงานได้รับคำร้องขอตามหมวด ๑ให้ดำเนินการโดยเร็ว ดังต่อไปนี้(๑)บันทึกปากคำผู้ร้องขอและความยินยอมไว้เป็นหนังสือตามแบบท้ายระเบียบนี้(๒) ตรวจสอบข้อเท็จจริงแสวงหาข้อเท็จจริงและรวบรวมพยานหลักฐานที่เกี่ยวข้องเหตุอันควรเชื่อว่าผู้ร้องขอจะไม่ได้รับความปลอดภัยและเสนอความเห็นต่อคณะกรรมการ ป.ป.ช. เพื่อมีมติข้อ ๘ เมื่อได้รับความเห็นตามข้อ ๗ ให้คณะกรรมการป.ป.ช. พิจารณาแล้วมีมติว่าสมควรจัดให้มีมาตรการคุ้มครองช่วยเหลือพยานหรือไม่และให้แจ้งมติให้ผู้ร้องขอทราบในกรณีที่คณะกรรมการ ป.ป.ช.มีมติให้มีมาตรการคุ้มครองช่วยเหลือพยานให้สำนักงานแจ้งให้สำนักงานคุ้มครองพยานกรมคุ้มครองสิทธิและเสรีภาพ หรือสำนักงานตำรวจแห่งชาติหรือหน่วยงานที่เกี่ยวข้องเพื่อดำเนินการให้มีมาตรการในการคุ้มครองช่วยเหลือพยานทั้งนี้การประสานการปฏิบัติงานด้านการคุ้มครองช่วยเหลือพยานให้เป็นไปตามข้อตกลงร่วมระหว่างสำนักงานและหน่วยงานนั้นๆโดยให้มีการแต่งตั้งเจ้าหน้าที่ประสานงานและติดตามผลด้านการคุ้มครองช่วยเหลือพยานกับหน่วยงานนั้นๆ ด้วยในกรณีที่คณะกรรมการ ป.ป.ช.มีมติไม่ให้มีมาตรการคุ้มครองช่วยเหลือพยานย่อมไม่ตัดสิทธิผู้ร้องขอที่จะยื่นคำร้องขอคุ้มครองช่วยเหลือพยานใหม่ข้อ ๙ ในกรณีจำเป็นเร่งด่วนต้องจัดให้มีมาตรการคุ้มครองช่วยเหลือผู้ร้องขอก่อนที่จะนำเสนอคณะกรรมการป.ป.ช. เพื่อมีมติให้สำนักงานจัดให้มีการคุ้มครองช่วยเหลือพยานเป็นการชั่วคราวตามที่เห็นสมควร ทั้งนี้ให้เลขาธิการรายงานเหตุผลและความจำเป็นต่อคณะกรรมการ ป.ป.ช. เพื่อให้คณะกรรมการป.ป.ช. มีมติโดยเร็วการคุ้มครองช่วยเหลือพยานเป็นการชั่วคราวตามวรรคหนึ่งให้นำวิธีการคุ้มครองพยานตามกฎหมายว่าด้วยการคุ้มครองพยานในคดีอาญามาใช้บังคับโดยอนุโลมข้อ ๑๐ ในกรณีที่ผู้ร้องขอตามข้อ ๙ประสงค์ให้สำนักงานดำเนินการคุ้มครองช่วยเหลือพยานให้คณะกรรมการ ป.ป.ช.จัดให้มีมาตรการคุ้มครองช่วยเหลือบุคคลดังกล่าวตามสมควรข้อ ๑๑ ในกรณีที่มีเหตุอันควรเชื่อได้ว่าพยานจะเดินทางออกไปนอกราชอาณาจักรไม่มีที่อยู่เป็นหลักแหล่ง หรือเป็นบุคคลมีถิ่นที่อยู่ห่างไกลจากศาลที่พิจารณาคดีหรือมีเหตุอันควรเชื่อว่าจะมีการยุ่งเหยิงกับพยานนั้นไม่ว่าโดยทางตรงหรือทางอ้อมหรือมีเหตุจำเป็นอื่นอันเป็นการยากแก่การนำพยานนั้นมาสืบในภายหน้าให้สำนักงานประสานงานกับพนักงานอัยการที่รับผิดชอบในเขตอำนาจเพื่อดำเนินการขอสืบพยานก่อนฟ้องคดีต่อศาลตามประมวลกฎหมายวิธีพิจารณาความอาญาและระเบียบราชการฝ่ายตุลาการศาลยุติธรรมว่าด้วยการคุ้มครองและค่าตอบแทนพยานในคดีอาญาหมวด ๓การประสานเพื่อให้ความคุ้มครองช่วยเหลือ ข้อ ๑๒ ในการดำเนินการตามข้อ๘ให้สำนักงานมีหนังสือแจ้งประสานงานขอความร่วมมือพร้อมแจ้งการสนับสนุนงบประมาณไปยังหน่วยงานที่เกี่ยวข้องเพื่อดำเนินการให้มีมาตรการในการคุ้มครองช่วยเหลือพยานข้อ ๑๓ การปฏิบัติงานตามระเบียบนี้ให้สำนักงานติดตามประเมินผลและรายงานให้คณะกรรมการป.ป.ช. ทราบทุกสามเดือนหมวด ๔ค่าตอบแทนและค่าใช้จ่ายพยาน ข้อ ๑๔ ให้สำนักงานป.ป.ช.ตั้งงบประมาณค่าใช้จ่ายในการดำเนินการคุ้มครองช่วยเหลือพยานค่าตอบแทนและค่าใช้จ่ายแก่พยานโดยการจ่ายค่าตอบแทนและค่าใช้จ่ายดังกล่าว ให้สำนักงานจัดทำหลักฐานการจ่ายเงินตามระเบียบของทางราชการข้อ ๑๕ ในกรณีเกิดความเสียหายแก่ชีวิต ร่างกายอนามัย เสรีภาพ ชื่อเสียงทรัพย์สินหรือสิทธิอย่างหนึ่งอย่างใดของพยานเพราะมีการกระทำผิดอาญาโดยเจตนาอันเนื่องมาจากการที่พยานจะมาหรือได้มาเป็นพยานเพื่อให้ข้อเท็จจริงต่อคณะกรรมการป.ป.ช.หรือในชั้นพิจารณาของศาลให้พยานมีสิทธิได้รับค่าตอบแทนที่จำเป็นและสมควรตามกฎหมายว่าด้วยการคุ้มครองพยานในคดีอาญาด้วยข้อ ๑๖ หากปรากฏในภายหลังว่าพยานไม่มาไม่ให้ถ้อยคำ หรือไม่เบิกความเป็นพยานโดยไม่มีเหตุสมควร หรือมีคำพิพากษาถึงที่สุดให้ลงโทษพยานในความผิดฐานแจ้งข้อความอันเป็นเท็จความผิดฐานเบิกความอันเป็นเท็จในการพิจารณาคดีต่อศาลหรือความผิดฐานทำพยานหลักฐานอันเป็นเท็จในคดีที่บุคคลนั้นเป็นพยานให้สำนักงานดำเนินการเรียกให้พยานนั้นคืนหรือชดใช้ค่าตอบแทนหรือค่าใช้จ่ายในการคุ้มครองช่วยเหลือพยานหรือประสานงานกับสำนักงานคุ้มครองพยานกรมคุ้มครองสิทธิและเสรีภาพเพื่อดำเนินการในกรณีที่พยานนั้นได้รับการคุ้มครองจากหน่วยงานตามข้อ๘ วรรคสองประกาศณ วันที่ ๓ สิงหาคม พ.ศ. ๒๕๕๔ปานเทพกล้าณรงค์ราญประธานกรรมการป้องกันและปราบปรามการทุจริตแห่งชาติ[เอกสารแนบท้าย]๑. คำร้องขอคุ้มครองช่วยเหลือพยาน (แบบ คช ๑)๒. บันทึกถ้อยคำประกอบการขอคุ้มครองช่วยเหลือพยาน (แบบ คช ๒)๓. หนังสือยินยอมรับการคุ้มครองช่วยเหลือพยาน (แบบ คช ๓)(ดูข้อมูลจากภาพกฎหมาย)ปริยานุช/ผู้จัดทำ๑๘ สิงหาคม๒๕๕๔ณัฐวดี/ตรวจ๑๘ สิงหาคม๒๕๕๔[๑] ราชกิจจานุเบกษาเล่ม ๑๒๘/ตอนที่ ๖๔ ก/หน้า ๑๑/๑๕ สิงหาคม ๒๕๕๔